Meat Manifesto is veel meer as net 'n resepteboek | Vrouekeur
written by Maryke Roberts 07/06/2017
'n Nuwe boek deur die bekende slagter en glanspersoonlikheid, Andy Fenner, getiteld Meat Manifesto, is onlangs by sy se moderne slaghuis, Frankie Fenner Meat Merchants in Woodstock, bekend gestel
Die boek is meer as net 'n resepteboek, dis 'n praktiese handleiding oor die verskillende vleissnitte, hoe jy die beste snit kies, hoe om dit korrek te sny en hoe om dit voor te berei.
LEES OOK: Mareli Visser se nuwe resepteboek, Uitgerys, is hier!
Andy sê jy kan nie vleis verkoop, mits jy weet hoe om dit behoorlik te berei nie. Andy rook, braai en rooster sy pad deur bees, vark, lam, wildsvleis en het ook verskeie eksotiese resepte soos tong, ore en afval, maar skeep ook nie die beginner af nie: hy wys selfs hoe om 'n varktjoppie behoorlik gaar te maak.
LEES OOK: Wynmaker: Ben Snyman
Hy moedig lesers selfs aan om hul eie spek by die huis te maak en is 'n voorstander vir vrywei beesvleis. Andy is nie net 'n gesaghebbende kenner oor vleis nie, maar ook al aangewys as die Mail&Guardian se top 300 Jong Suid-Afrikaners en ook 'n Eat Out beoordelaar vir die afgelope twee jaar. Hy skryf vir verskeie tydskrifte en glo sy boek sal lesers se verhouding met hul voedselverskaffers versterk, sodat die toestande waaronder vleisdiere grootgemaak en die karkasse verwerk word, kan verbeter.
Andy Fenner, outeur en vleiskenner van formaat.
Koot en Pieter Prinsloo van Longside Meats in Queenstown in die Oos-Kaap, wat sy vrywei beeskarkasse verskaf.
Andy verduidelik aan gaste die hele filosofie van vrywei vleis.
Frankie Fenner Meat Merchants in Woodstock, Kaapstad.
Andrew Nel, Adrian Frost en Craig Fraser van Quivertree Publications, wat ook die fotografie vir die boek behartig het.
Vrywei beesbiltong wat jou mond laat water vir meer.
Heerlike kos van Jason Lilley (Jason Bakery en Bardough).
Die gerookte en gepluisde vark is in hierdie mobiele roker gemaak deur sjef PV Padas (Hog House Brewing Co.).